CELEX: 62014CN0367
Language: et
Date: 2014-07-25 00:00:00
Title: Kohtuasi C-367/14: 25. juulil 2014. aastal esitatud hagi – Euroopa Komisjon versus Itaalia Vabariik

10.11.2014   
            
            
               ET
            
            
               Euroopa Liidu Teataja
            
            
               C 395/21
            
         
      25. juulil 2014. aastal esitatud hagi – Euroopa Komisjon versus Itaalia Vabariik
      (Kohtuasi C-367/14)
      (2014/C 395/27)
      Kohtumenetluse keel: itaalia
      
         Pooled
      
      
         Hageja: Euroopa Ühenduste Komisjon (esindajad: G. Conte, D. Grespan ja B. Stromsky)
      
         Kostja: Itaalia Vabariik
      
         Hageja nõuded
      
      
                  —
               
               
                  tuvastada, et kuna Itaalia Vabariik ei võtnud kõiki vajalikke meetmeid Euroopa Kohtu 6. oktoobri 2011. aasta otsuse täitmiseks kohtuasjas C-302/09, mis käsitleb komisjoni 25. novembri 1999. aasta otsusega 2000/394/EÜ, mis puudutab abimeetmeid, mis on Venezia ja Chioggia territooriumil tegutsevate ettevõtjate kasuks ette nähtud (1), ebaseaduslikuks ja ühisturuga kokkusobimatuks tunnistatud abi tagasinõudmist, siis on ta rikkunud sellest otsusest ja ELTL artiklist 260 tulenevaid kohustusi;
               
            
                  —
               
               
                  mõista Itaalia Vabariigilt komisjoni kasuks välja ühekordne hüvitis, mille summa saadakse 24 578,4 euro suuruse päevamäära korrutamisel päevade arvuga, mille jooksul rikkumine vältas, alates otsuse kuulutamisest kohtuasjas C-302/09 kuni käesolevas kohtuasjas otsuse tegemise kuupäevani;
               
            
                  —
               
               
                  mõista Itaalia Vabariigilt komisjoni kasuks välja poolaasta karistusmakse, mille komisjon määrab käesolevas asjas kohtuotsuse tegemise kuupäevale järgnevast poolaastast alates, korrutades karistusmakse 187 264 euro suuruse päevamäära 182,5-ga ja protsendimääraga, mis näitab poolaasta lõpuks veel tagasinõudmata abi osakaalu abisumma suhtes, mis on käesolevas kohtuasjas otsuse tegemise kuupäeval veel tagasi nõudmata.
               
            
                  —
               
               
                  mõista kohtukulud välja Itaalia Vabariigilt.
               
            
         Väited ja peamised argumendid
      
      Itaalia Vabariik ei ole võtnud kõiki vajalikke meetmeid, et nõuda tagasi otsusega ebaseaduslikuks ja ühisturuga kokkusobimatuks tunnistatud abi, nagu nõuab otsus kohtuasjas C-302/09, kuna ligi kolm aastat pärast rikkumise tuvastanud kohtuotsuse kuulutamist on (vähemalt) 33 032 000 eurot 99 abisaajalt, st ligikaudu 70 % kogusummast, alles tagasi nõudmata.
      Vaatamata uute reguleerivate meetmete kehtestamisele pärast kohtuotsusega rikkumise tuvastamist on suur osa abist alles tagasi nõudmata ja märkimisväärset edu selles osas ei ole täheldatud.
      Seega tuleb nentida, et Itaalia Vabariik ei ole täitnud kohtuotsust, millega rikkumine tuvastati.
      
         (1)  Komisjoni 25. novembri 1999. aasta otsus 2000/394/EÜ, mis puudutab abimeetmeid, mis on Venezia ja Chioggia territooriumil tegutsevate ettevõtjate kasuks ette nähtud seadustega nr 30/1997 ja nr 206/1995, millega kehtestatakse sotsiaalmaksuvähendused (teatavaks tehtud numbri K(1999(4268) all, EÜT L 150, lk 50).